**מקאן**, לשעבר **מקאן אריקסון**, היא רשת משרדי פרסום עולמית אמריקאית, עם משרדים ב-120 מדינות. מקאן היא חלק מקבוצת "מקאן וורלדגרופ", יחד עם מספר סוכנויות נוספות, כולל סוכנות השיווק הדיגיטלי הישיר MRM//McCann, סוכנות השיווק החווייתית Momentum Worldwide, קבוצת השיווק הבריאותית McCann Health, חברת המיתוג FutureBrand, וסוכנות יחסי הציבור והתקשורת האסטרטגית Weber Shandwick.

קבוצת "מקאן וורלדגרופ" עצמה, יחד עם רשתות הסוכנויות MullenLowe ו- FCB, היא חלק מקבוצת אינטרפבליק (The Interpublic Group of Companies), אחת מארבע חברות ההחזקות הגדולות ביותר בתעשיית הפרסום הגלובלית.

היסטוריה
--------

בשנת 1902 הקים אלפרד אריקסון סוכנות פרסום בעיר ניו יורק, ובשנת 1912 הקים הריסון מקאן, יחד עם ארבעה שותפים, את סוכנות הפרסום "HK McCann Co", שב-1915 מקימה משרד גם בטורונטו, קנדה.

בשנת 1921 הפכה הסיסמה של "HK McCann Co",‏"Truth Well Told", לסיסמה העסקית הראשונה של חברת שירותים שהוענק לה הגנה של סימן מסחרי. בשנת 1927 הסוכנות פותחת משרדים בפריז, ברלין ולונדון.

בשנת 1930: משרדי "מקאן" ו"אריקסון" מתמזגים.

בשנת 1935 נפתחים משרדים באמריקה הלטינית, בבואנוס איירס ובריו דה ז'ניירו.

בשנת 1943 "מקאן ניו יורק" שוכרת את חוקרי הפסיכולוגיה הווינאיים ד"ר הרטה הרצוג וד"ר הנס זייזל, והפכה לסוכנות הפרסום הראשונה ששכרה צוות מחקר פסיכולוגי".

בשנת 1955 חברת קוקה-קולה שוכרת את "מקאן אריקסון" במטרה להשיק לראשונה קמפיין פרסום בינלאומי אחיד בכל רחבי העולם.

בשנת 1956 "מקאן אריקסון" מתחילה להתרחב מחוץ לתחום הפרסום על ידי הקמת Communications Counselors, Inc. (CCI), חברת יחסי ציבור בינלאומית, ו-Market Planning Corp. (מרפלן), חברת מחקר שיווקי.

בשנת 1959 נפתח משרד באוסטרליה, כמו גם משרדים אירופיים באיטליה, הולנד ושווייץ.

בשנת 1964 ממשלת ספרד של הדיקטטור פרנסיסקו פרנקו שוכרת את הסוכנות כדי לשפר את תדמיתה בארצות הברית.

בשנת 1973 "מקאן אינטרנשיונל" ו"מקאן ארצות הברית מתאחדות לסוכנות אחת "מקאן אריקסון העולמית".

בשנת 1995 רכשה את MacLaren Advertising בקנדה מחברת Lintas Worldwide, מיזגה אותה עם חברת הבת הקנדית הקיימת שלה, ששמה שונה ל"מקאן קנדה" ב-2016.

בשנת 2003 "מקאן" איבדה את הלקוח הגדול ביותר שלה, חברת קוקה קולה, אחרי 60 שנות עבודה משותפת.

בשנת 2014 "מקאן אריקסון" שינתה את שמה ל"מקאן" וזאת כחלק מיישום האסטרטגיה הרחבה של מקאן לפעול בכל העולם תחת השם "מקאן".

פעילות בישראל
-------------

 ערך מורחב – **מקאן תל אביב**  

בשנת 1995 רכשה "מקאן אריקסון" 20% ממניות המשרד הפרסום הישראלי "קשר בראל", אשר שמה עודכן ל"מקאן קשר בראל". במקביל רכשה "קשר בראל" מספר משרדי פרסום אחרים בישראל, ביניהם משרדו של אילן שילוח, שהיה אז מנכ"ל חברה לייעוץ אסטרטגי, והוא מונה למנכ"ל, ומאז 1998 הוא משרד הפרסום הגדול בישראל. בשנת 2003 הבעלים המייסדים, בראל, פרידמן ורוטנברג מכרו את כל החזקותיהם ל"מקאן אריקסון". בשנת 2012 מכר אילן שילוח את מניותיו במשרד למקאן אריקסון העולמית, והוא הפך לחברת בת בבעלות מלא שלה.

בשנת 2000 חברת FutureBrand מקבוצת מקאן אריקסון העולמית, המתמחה בבניית זהות מותג (אנ'), נכנסה כשותפה ב-%51 מחברת העיצוב "עדלי דיזיין" מקבוצת "מקאן קשר-בראל". באותה שנה גם הקימה בישראל חברה בת לטכנולוגיות מידע, המשווקת פתרון אסטרטגי משולב של שיווק וטכנולוגיה במדיה דיגיטלית, סניף של חברת "MRM זן טרופי" שבבעלותה.

בשנת 2001 רכשה את השליטה בחברת BTL הישראלית והפכה את החברה לנציגה הישראלית של Momentum International, רשת הסוכנויות לשיווק חווייתי של הקבוצה העולמית.

בשנת 2014 מקאן אריקסון השקיעה 4 מיליון דולר בחברת ההשקעות של אילן שילוח TheTime, וב-2015 15 מיליון דולר נוספים.

בתרבות
------

בעונה השביעית של סדרת הטלוויזיה האמריקאית "מד מן", נמכר משרד הפרסום של כוכבי הסדרה "סטרלינג קופר דרייפר פרייס" ל"מקאן אריסון".

קישורים חיצוניים
----------------

* 

* אתר האינטרנט הרשמי של מקאן (באנגלית)
* מיכל שדה, מנהל הקריאייטיב של מקאן אריקסון: "הפרסום כפי שאנו מכירים אותו כיום ייעלם", באתר TheMarker‏, 26 ביולי 2000
* ורד שרון-ריבלין, ‏"פרסום הוא מראה, לא חלון ראווה" - ריאיון עם מנהל הקריאטיב של מקאן אריקסון העולמית, מרסיו מורירה, באתר גלובס, 17 באוגוסט 2000
* נתי טוקר, אילן שילוח מכר מניותיו במקאן לפי שווי של 150 מיליון דולר, באתר TheMarker‏, 13 במרץ 2012
* ורד קלנר, ניו-יורק, ‏מנכ"ל מקאן העולמית טוען שבעידן הדיגיטל הפרסום רק צומח, באתר גלובס, 4 באוקטובר 2015

הערות שוליים
------------

1. ↑  Noreen O'Leary, Fast Chat: McCann Worldgroup’s Luca Lindner, Adweek, ‏4 בינואר 2013
2. ↑  ענת ביין-לובוביץ', ‏אינטרפבליק פותחת בארץ יחידת פרסום חדשה - Lowe ישראל, באתר גלובס, 4 במרץ 2013
3. ↑  Jim Edwards, Did You Notice That McCann Quietly Dropped 'Erickson' From Its Name?, Business Insider, ‏2 בספטמבר 2012
4. ↑  Stuart Elliott, McCann-Erickson Wins Hotel Account, The New York Times, ‏2 באוגוסט 1997
5. ↑  Tungate, Mark (2007). *Adland : a global history of advertising*. London: Kogan Page. ISBN 978-0749452179. OCLC 191766691.
6. ↑  Payne, S.G. *The Franco Regime: 1936–1975*. Madison: University of Wisconsin, 1987. p 530.
7. ↑  "Goodbye MacLaren McCann, hello McCann Canada". *Strategy Online*. 8 ביולי 2016. נבדק ב-7 בספטמבר 2020. `{{cite news}}`:  (עזרה)
8. ↑  אופק גבאי, ‏סטירת לחי למקאן-אריקסון: קוקה קולה נוטשת את סוכנות הפרסום אחרי 60 שנות עבודה משותפת, באתר גלובס, 7 בפברואר 2003
9. ↑  ספיר פרץ, ‏קבוצת הפרסום מקאן-אריקסון משנה את שמה ל"מקאן ת"א", באתר גלובס, 21 ביולי 2014
10. ↑  ורד שרון-ריבלין, ‏שנה טובה לתחרות בפרסום, באתר גלובס, 9 בספטמבר 1999
11. ↑  איילה צורף, מייסדי קשר בראל החליטו למכור את אחזקותיהם במק'אן קשר בראל לפי שווי של 50 מיליון דולר, באתר TheMarker‏, 1 ביולי 2003  
סקירת עיתונים >> מעריב, ‏מעריב: מקאן אריקסון העולמית תגדיל את אחזקותיה במקאן-קשר-בראל ל-60%, באתר גלובס, 27 ביוני 2002  
ענת ביין, ‏חברי קבוצת נרו, המחזיקים 22% במקאן קשר בראל, החליטו למכור מלוא אחזקותיהם למקאן אריקסון, באתר גלובס, 1 ביולי 2003
12. ↑  ענת ביין-לובוביץ', ‏אילן שילוח מכר את יתרת מניותיו במשרד הפרסום למקאן אריקסון העולמית, באתר גלובס, 13 במרץ 2012
13. ↑  ורד שרון-ריבלין, ‏קשר-בראל מקים חברה לבניית מותג בשיתוף עם פיוצ'ר ברנד, באתר גלובס, 4 במאי 2000
14. ↑  ורד שרון-ריבלין, ‏מקאן אריקסון מקימה בארץ חברה בת לטכנולוגיות מידע, באתר גלובס, 24 בדצמבר 2000  
נורית שר, מקאן אריקסון העולמית פותחת בישראל את סניף MRM זן טרופי, באתר TheMarker‏, 24 בדצמבר 2000
15. ↑  ענת ביין, McCann Erickson העולמית מגדילה אחזקותיה ב-BTLMomentum, באתר TheMarker‏, 20 בנובמבר 2001  
TheMarker digital, מקאן אריקסון רכשה את מניותיו של אייל נאור השותף ב-BTL Momentum והגדילה אחזקותיה בחברה ל-60%, באתר TheMarker‏, 20 בנובמבר 2001
16. ↑  רועי גולדנברג, ‏מקאן אריקסון העולמית משקיעה 4 מיליון דולר בחברת ההשקעות של אילן שילוח, באתר גלובס, 29 באפריל 2012
17. ↑  אמיר טייג, מקאן אריקסון תשקיע 15 מיליון דולר נוספים ב-TheTime של אילן שילוח, באתר TheMarker‏, 30 באוגוסט 2015
18. ↑  נטע אלכסנדר, זהירות, ספויילר: כך "מד מן" הסתיימה, באתר הארץ, 18 במאי 2015  
אתר למנויים בלבד חן חדד, עכבר העיר, "מד מן": דון דרייפר רודף אחר האושר, באתר הארץ, 7 באפריל 2015

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 74e1fb7e-e15e-4e69-ad6d-20259cc77d57

 |